Mašow

MašowWejsne mjenja Dolna Łužyca  () je gmejna w Delnjej Łužicy. Leži w braniborskim wokrjesu Łobjo-Halštrow blisko Grabina a přisłuša hamtej Mały Halštrow. 

 Geografija 
Dalše bliske města su Zły Komorow dwajatřiceći kilometrow juhowuchodnje, Łuchow šěsćadwaceći kilometrow južnje a Lubnjow dwajaštyrceći kilometrow sewjernje. Bliske wulke město je Choćebuz dwajapjećdźesat kilometrow sewjerowuchodnje.

Cyła gmejna ma přestrjeń 75,63 km² a někak 2.000 wobydlerjow.

 Stawizny 
Mašow a susodne wsy wokoło Grabina mějachu prěnjotnje serbske wobydlerstwo. Serbske Bože słužby mějachu w Mašowje hač do lěta 1720. Hišće 1738 rěčachu wšitcy wobydlerjo serbsce, w lěće 1786 porno tomu jenož hišće połojca. Rěčna změna wot serbšćiny k němčinje bě spočatk 19. lětstotka mjenje abo bóle wotzamknjena.Frido Mětšk: Zur Frage der ehemaligen sorbischen Bevölkerung des meißnischen Amtes Finsterwalde. In: ders., Studien zur Geschichte sorbisch-deutscher Kulturbeziehungen. VEB Domowina-Verlag, Bautzen 1981, S. 177–195, hier S. 190.

 Wobchad 
Runje přez Mašow wjedźe zwjazkowa dróha 96 ze Žitawy na Rujany. Zwjazkowa awtodróha 13 z Drježdźan do  Berlina běži někak sydomnaće kilometrow wuchodnje.

 Wjesne dźěle 
Ke gmejnje słušeja wjesne dźěle Babin (), Bónojce (Ponnsdorf), Butyń (Betten), Grobice (Gröbitz), Lindthal, Mašow (Massen) a sydlišća Buschmühle, Gröbitz Siedlung, Obermühle, Rydań (Rehain), Siedlung Erika a Tanneberg.

 Žórła 

 Wotkaz 


Kategorija:Wokrjes Łobjo-Halštrow
Kategorija:Sydlišćo w Delnjej Łužicy
Kategorija:Sydlišćo we wokrjesu Łobjo-Halštrow
Kategorija:Gmejna w Braniborskej